Мікола ГУСОЎСКІ нарадзіўся ў 1470 годзе. Ён увайшоў у гісторыю як беларускі паэт-гуманіст эпохі Адраджэння, прадстаўнік новалацін-скай усходнееўрапейскай літаратурнай школы, выдатны дзеяч славянскай культуры. Адукацыю атрымаў на Беларусі, паглыбляў веды ў Вільні, Польшчы, Італіі. Вялікую ролю ў лёсе Гусоўскага адыграў Э.Вітэліус — сакратар вялікакняжацкай канцылярыі. У 1518 г. у складзе польска-літоўскай дыпламатычнай місіі, якую ўзначаліў Вітэліус, Гусоўскі паехаў ў Рым. Выконваючы заказ для Папы Льва Х, які хацеў пачуць праўдзівае паэтычнае слова пра паляванне на зуброў, Гусоўскі стварыў у 1522 г. у Рыме свой лепшы твор “Песня пра постаць, дзікасць зубра і паляванне на яго”.